
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 465 


17 Απριλίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση Πειθαρχικού και Υπηρεσιακού Συμβουλίου 
του προσωπικού της ΠροεδρίαςτηςΔημοκρατίας... 1 
Πολιτογράφηση των Ομογενών Αλλοδαπών ΠΙΛΑ- 

ΚΟΥΤΑ ΜΑΡΙΑΣ του ΣΑΒΒΑ κ.λπ. 2 

Πολιτογράφηση των Ομογενών Αλλοδαπών ΣΕΫΦΟΥ 

ΧΡΙΣΤΙΝΑΣ του ΜΟΥΛΟΥΓΕΤΑ κ.λπ. 3 

Ανάκληση της Φ. 63750/42557/2000/10.4.2001 από¬ 
φασης του Υφυπουργού Εσωτερικών, Δημόσιας 

Διοίκησης και Αποκέντρωσης. 4 

Πολιτογράφιση της Ανιθαγενούς ΚΟΥΡΟΥΚ ΜΠΑΚΙΕ 

συζ. ΝΟΥΡΗ. 5 

Ανάκληση των Φ. 23137/35127/30.1.2000 και 65207/ 
4.10.1983 αποφάσεων του Υφυπουργού Εσωτερι¬ 
κών, Δημόσιας Διοίκησης και Αποκέντρωσης. 6 

Ανάκληση των Φ. 59010/39005/00/9.3.2001 και Φ. 
68574/22598/6.10.2000 αποφάσεων του Υφυπουρ¬ 
γού Εσωτερικών, Δημόσιας Διοίκησης και Αποκέ¬ 
ντρωσης . 7 

Ρύθμιση θεμάτων πρόσληψης προσωρινών αναπλη¬ 
ρωτών και ωρομίσθιων εκπαιδευτικών για τις ανά¬ 
γκες λειτουργίας των δημόσιων σχολείων πρωτο¬ 
βάθμιας και δευτεροβάθμιας εκπαίδευσης. 8 


ΑΠΟΦΑΣΕΙ Σ 

Αριθ.Φ. 1620/560 (1) 

Συγκρότηση Πειθαρχικού και Υπηρεσιακού Συμβουλίου 
του προσωπικού της Προεδρίας της Δημοκρατίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΗΣ ΠΡΟΕΔΡΙΑΣ ΤΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 16τουΠ.Δ. 351/91 «Τροπο¬ 
ποίηση, συμπλήρωση και κωδικοποίηση σε ενιαίο κείμενο 
των διατάξεων που ισχύουν για τη σύσταση, οργάνωση 
και λειτουργία των υπηρεσιών της Προεδρίας της Δημο¬ 
κρατίας» (ΦΕΚ 121/91Α). 

2. Τις διατάξεις του άρθρου 36 του Π.Δ. 410/88 «Κώδικα 
προσωπικού με σύμβαση εργασίας ιδιωτικού δικαίου του Δη¬ 
μοσίου, των Ο.Τ.Α, και των λοιπών Ν.Π.Δ.Δ.» (ΦΕΚ 191/88Α). 


3. Το 27260/2.4.2003 έγγραφο του Νομικού Συμβουλίου 
του Κράτους. 

4. Το γεγονός ότι, από τις διατάξεις της απόφασης αυ¬ 
τής, προκαλείται δαπάνη ύψους τριακοσίων ευρώ (300 
ΕΥΡΩ), εις βάρος του Προϋπολογισμού της Προεδρίας 
της Δημοκρατίας, αποφασίζουμε: 

1. Συγκροτούμε το Υπηρεσιακό Συμβούλιο για τους με¬ 
τακλητούς υπαλλήλους της Προεδρίας της Δημοκρατίας 
και ορίζουμε τον Πρόεδρο καιτα μέλη αυτού ως κατωτέρω: 

α) Νικόλαος Δασκαλαντωνάκης, Πάρεδροςτου Ν.Σ.Κ. 
ως Πρόεδρος, με αναπληρωτή του την Ευφροσύνη Μπερ- 
νικόλα Πάρεδροτου Ν.Σ.Κ. 

β) Κων/νος Ράλλης, Πληρεξούσιος Υπουργός Β’, Διευ¬ 
θυντής του Διπλωματικού Γραφείου της Προεδρίας της 
Δημοκρατίας, ως μέλος με αναπληρωτή του τον Πανα¬ 
γιώτη Τσολακόπουλο, Προϊστάμενο του Τμήματος Δημο¬ 
σίων Σχέσεων της Προεδρίας της Δημοκρατίας. 

γ) Δημήτριος Πιτσογιάννης, Διευθυντής του Γ ραφείου 
Διοικητικών Υποθέσεων της Προεδρίας της Δημοκρα¬ 
τίας, ως μέλος, με αναπληρωτή του τον Ευάγγελο Μαντε- 
λένη, Προϊστάμενο του Τμήματος Χρηματικής Διαχειρί- 
σεως της Προεδρίας της Δημοκρατίας. 

2. Γραμματέας ορίζεται η Μαρίνα Ξεπλάτη, υπάλληλος 
του Τμήματος Δημοσίων Σχέσεων της Προεδρίας της Δη¬ 
μοκρατίας με αναπληρώτρια την Μαριάννα Κορώνη, 
υπάλληλο του Τμήματος Προμηθειών και Διαχειρίσεως 
Υλικού της Προεδρίας της Δημοκρατίας. 

3. Στο Συμβούλιο εισηγείται τα θέματα η Αικατερίνη 
Μπαλαφούτη, Προϊσταμένη του Τμήματος Προσωπικού 
και Γραμματείας. 

4. Το Υπηρεσιακό Συμβούλιο, επιλαμβάνεται, όπου 
απαιτείται κρίση Συμβουλίων, θεμάτων του προσωπικού 
με σχέση εργασίας ιδιωτικού δικαίου. 

5. Το Υπηρεσιακό Συμβούλιο με την αυτή ως άνω 
σύνθεση λειτουργεί και ως Πειθαρχικό Συμβούλιο για 
το Διοικητικό Προσωπικό της Προεδρίας της Δημοκρα¬ 
τίας. 

6. Η θητεία του Προέδρου και των μελών των, ως ανω¬ 
τέρω. Συμβουλίων λήγει την 31.12.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Απριλίου 2003 
Ο Γ ενικός Γ ραμματέας 
(Πρέσβυς) ΚΩΣΤΗΣI. ΑΙΛΙΑΝΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


( 2 ) 

Πολιτογράφηση των Ομογενών Αλλοδαπών ΠΙΛΑΚΟΥΤΑ 
ΜΑΡΙΑΣ του ΣΑΒΒΑ κ.λπ. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

1. Με την Φ. 5320/4771/3.4.2003 απόφαση του Υφυ¬ 
πουργού Εσωτερικών Δημόσιας Διοίκησης και Αποκέ¬ 
ντρωσης, γίνεται δεκτή η από 2.4.1991 αίτηση πολιτο¬ 
γράφησης της ομογενούς αλλοδαπής ΠΙΛΑΚΟΥΤΑ ΜΑ¬ 
ΡΙΑΣ του ΣΑΒΒΑ, για την απόκτηση της Ελληνικής 
ιθαγένειας. 

2. Με την Φ. 30097/25277/2002/18.3.2003 απόφαση του 
Υφυπουργού Εσωτερικών Δημόσιας Διοίκησης και Απο¬ 
κέντρωσης, γίνεται δεκτή η από 23.2.2000 αίτηση πολιτο- 
γράφησηςτης ομογενούς αλλοδαπής ΠΕΤΡΙΔΗ ΕΥΑΓΓΕ¬ 
ΛΙΑΣ του ΑΝΤΩΝΙΟΥ, για την απόκτηση της Ελληνικής 
ιθαγένειας. 

3. Με την Φ. 30955/28436/2002/14.3.2003 απόφαση του 
Υφυπουργού Εσωτερικών Δημόσιας Διοίκησης και Απο¬ 
κέντρωσης, γίνεται δεκτή η από 22.3.1993 αίτηση πολιτο¬ 
γράφησης του ομογενούς αλλοδαπού ΑΠΙΣΤΟΛΑ ΓΡΗ- 
ΓΟΡΙΟΥ του ΑΓΓΕΛΟΥ, για την απόκτηση της Ελληνικής 
ιθαγένειας. 

4. Με την Φ. 34753/27232/2002/4.3.2003 απόφαση του 
Υφυπουργού Εσωτερικών Δημόσιας Διοίκησης και Απο¬ 
κέντρωσης, γίνεται δεκτή η από 1.10.1993 αίτηση πολιτο¬ 
γράφησης του ομογενούς αλλοδαπού ΧΟΥΛΗ ΜΙΧΑΗΛ 
του ΚΩΝΣΤΑΝΤΙΝΟΥ, για την απόκτηση της Ελληνικής 
ιθαγένειας. 

5. Με την Φ. 81416/23920/2002/8.4.2003 απόφαση του 
Υφυπουργού Εσωτερικών Δημόσιας Διοίκησης και Αποκέ¬ 
ντρωσης, γίνεται δεκτή η από 14.3.2000 αίτηση πολιτο- 
γράφησηςτου ομογενούς αλλοδαπού ΚΟΜΜΝΙΝΟΣ ΓΟΥ- 
ΙΛΛΙΑΜ - ΠΙΤΕΡ - ΒΑΣΙΛΕΙΟΥ του ΠΙΤΕΡ - ΓΟΥΙΛΛΙΑΜ - ΠΑ¬ 
ΝΑΓΙΩΤΗ, για την απόκτηση της Ελληνικής ιθαγένειας. 

6. Με την Φ. 82079/23033/2002/17.3.2003 απόφαση του 
Υφυπουργού Εσωτερικών Δημόσιας Διοίκησης και Απο¬ 
κέντρωσης, γίνεται δεκτή η από 4.2.2000 αίτηση πολιτο¬ 
γράφησης του ομογενούς αλλοδαπού ΧΑΤΖΗΠΑΥΛΟΥ 
ΑΝΑΣΤΑΣΙΟΥ του ΑΝΔΡΕΑ, για την απόκτηση της Ελληνι¬ 
κής ιθαγένειας. 

7. Με την Φ. 92082/29373/2002/8.4.2003 απόφαση του 
Υφυπουργού Εσωτερικών Δημόσιας Διοίκησης και Απο¬ 
κέντρωσης, γίνεται δεκτή η από 14.12.2000 αίτηση πολι¬ 
τογράφησης του ομογενούς αλλοδαπού ΖΩΗ ΣΠΥΡΙΔΩ¬ 
ΝΑ του ΣΤΑΥΡΟΥ, για την απόκτηση της Ελληνικής ιθαγέ¬ 
νειας. 

8. Με την Φ. 92413/2060/8.4.2003 απόφαση του Υφυ¬ 
πουργού Εσωτερικών Δημόσιας Διοίκησης και Αποκέ¬ 
ντρωσης, γίνεται δεκτή η από 6.9.2002 αίτηση πολιτο¬ 
γράφησης του ομογενούς αλλοδαπού ΑΝΤΩΝΙΑΔΗ ΜΙ- 
ΧΑΛΑΚΗ του ΙΩΑΝΝΗ, για την απόκτηση της Ελληνικής 
ιθαγένειας. 

9. Με την Φ. 93622/2615/8.4.2003 απόφαση του Υφυ¬ 
πουργού Εσωτερικών Δημόσιας Διοίκησης και Αποκέ¬ 
ντρωσης, γίνεται δεκτή η από 19.3.2001 αίτηση πολιτο¬ 
γράφησης του ομογενούς αλλοδαπού ΚΩΤΣΗ ΜΙΧΑΗΛ 
του ΧΡΙΣΤΟΦΟΡΟΥ, για την απόκτηση της Ελληνικής ιθα¬ 
γένειας. 

10. ΜετιςΦ. 95530/1270/8.4.2003ταυτάριθμες αποφά¬ 
σεις του Υφυπουργού Εσωτερικών Δημόσιας Διοίκησης 


και Αποκέντρωσης, γίνονται δεκτές οι από 29.5.2001 αι¬ 
τήσεις πολιτογράφησης των ομογενών αλλοδαπών: 
α) ΚΑΡΑΣΕΛΛΟΥ ΓΕΩΡΓΙΟΥ του ΜΗΝΑ - ΓΕΩΡΓΙΟΥ και 
β) ΚΑΡΑΣΕΛΛΟΥ ΙΩΑΝΝΗ - ΦΙΛΙΠΠΟΥ του ΜΗΝΑ - ΓΕ¬ 
ΩΡΓΙΟΥ, για την απόκτηση της Ελληνικής ιθαγένειας. 

11. Με την Φ. 95939/27697/2002/8.4.2003 απόφαση του 
Υφυπουργού Εσωτερικών Δημόσιας Διοίκησης και Απο¬ 
κέντρωσης, γίνεται δεκτή η από 12.11.2001 αίτηση πολι¬ 
τογράφησης της ομογενούς αλλοδαπής ΛΙΑΠΗ ΕΛΕΝΗΣ 
- ΜΑΡΙΑΣ του ΑΛΕΞΑΝΔΡΟΥ, για την απόκτηση της Ελλη¬ 
νικής ιθαγένειας. 

Ο ΥΦΥΠΟΥΡΓΟΣ 

Λ. ΠΑΠΑΔΗΜΑΣ 
-♦- 

(3) 

Πολιτογράφηση των Ομογενών Αλλοδαπών ΣΕΫΦΟΥ 
ΧΡΙΣΤΙΝΑΣ του ΜΟΥΛΟΥΓΕΤΑ κ.λπ. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

1. Με την Φ. 10611/22757/2002/8.4.2003 απόφαση του 
Υφυπουργού Εσωτερικών Δημόσιας Διοίκησης και Αποκέ¬ 
ντρωσης, γίνεται δεκτή η από 19.5.1997 αίτηση πολιτογρά¬ 
φησης της ομογενούς αλλοδαπής ΣΕΫΦΟΥ ΧΡΙΣΤΙΝΑΣ του 
ΜΟΥΛΟΥΤΕΤΑ, για την απόκτηση της Ελληνικής ιθαγένειας. 

2. Με την Φ. 47128/29059/2002/8.4.2003 απόφαση του 
Υφυπουργού Εσωτερικών Δημόσιας Διοίκησης και Απο¬ 
κέντρωσης, γίνεται δεκτή η από 16.10.1995 αίτηση πολι¬ 
τογράφησης του ομογενούς αλλοδαπού ΤΡΙΑΝΤΑΦΥΛΛΙ- 
ΔΗ ΓΕΩΡΓΙΟΥ - ΑΠΟΣΤΟΛΟΥ του ΑΠΟΣΤΟΛΟΥ, για την 
απόκτηση της Ελληνικής ιθαγένειας. 

3. Με την Φ. 61170/4646/8.4.2003 απόφαση του Υφυ¬ 
πουργού Εσωτερικών Δημόσιας Διοίκησης και Αποκέ¬ 
ντρωσης, γίνεται δεκτή η από 23.1.1998 αίτηση πολιτο¬ 
γράφησης της ομογενούς αλλοδαπής ΧΑΤΖΗΓΕΩΡΓΙΟΥ 
ΔΙΑΜΑΝΤΟΥΛΑτου ΙΩΑΝΝΗ, για την απόκτηση της Ελλη¬ 
νικής ιθαγένειας. 

4. Με την Φ. 64732/1034/8.4.2003 απόφαση του Υφυ¬ 
πουργού Εσωτερικών Δημόσιας Διοίκησης και Αποκέ¬ 
ντρωσης, γίνεται δεκτή η από 24.5.1999 αίτηση πολιτο¬ 
γράφησης του ομογενούς αλλοδαπού ΒΟΓΛΗ ΑΝΔΡΕΑ 
του ΗΛΙΑ, για την απόκτηση της Ελληνικής ιθαγένειας. 

5. Με την Φ. 88035/22091/2002/8.4.2003 απόφαση του 
Υφυπουργού Εσωτερικών Δημόσιας Διοίκησης και Απο¬ 
κέντρωσης, γίνεται δεκτή η από 20.7.2000 αίτηση πολιτο¬ 
γράφησης της ομογενούς αλλοδαπής ΚΑΣΚΑΝ Η ΑΝ- 
ΔΡΟΥΑΑΣ του ΚΩΣΤΑ, για την απόκτηση της Ελληνικής 
ιθαγένειας. 

6. Με την Φ. 88036/22016/2002/8.4.2003 απόφαση του 
Υφυπουργού Εσωτερικών Δημόσιας Διοίκησης και Αποκέ¬ 
ντρωσης, γίνεται δεκτή η από 20.7.2000 αίτηση πολιτογρά¬ 
φησης της ομογενούς αλλοδαπής ΚΑΣΚΑΝΗ ΓΕΩΡΓΟΥ- 
ΛΑΣ του ΚΩΣΤΑ, για την απόκτηση της Ελληνικής ιθαγένει¬ 
ας. 

7. Με τις Φ. 94104/28365/2002/8.4.2003 ταυτάριθμες 
αποφάσεις του Υφυπουργού Εσωτερικών Δημόσιας Διοί¬ 
κησης και Αποκέντρωσης, γίνονται δεκτές οι από 6.4.2001 
αιτήσεις πολιτογράφησης των ομογενών αλλοδαπών: 

α) ΜΑΝΙΑΛΑΣΚΑΡΙΝΑΣ χήρα ΘΕΟΛΟΓΟΥ, 
β) ΜΑΝΙΑ ΠΑΝΑΓΙΩΤΑΣ του ΘΕΟΛΟΓΟΥ και 
γ) ΜΑΝΙΑ ΑΝΤΩΝΙΟΥ του ΘΕΟΛΟΓΟΥ, για την απόκτη¬ 
ση της Ελληνικής ιθαγένειας. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

8. Με την Φ. 94395/20074/2002/8.4.2003 απόφαση του 
Υφυπουργού Εσωτερικών Δημόσιας Διοίκησης και Απο¬ 
κέντρωσης, γίνεται δεκτή η από 26.3.2001 αίτηση πολιτο¬ 
γράφησης της ομογενούς αλλοδαπής ΣΤΟΕΝΕΣΚΟΥ ΛΙ- 
ΛΙΑΝΑ - ΡΟΝΤΙΚΑ του ΒΑΣΙΛΕ, για την απόκτηση της Ελ¬ 
ληνικής ιθαγένειας. 

9. Με την Φ. 97932/5638/8.4.2003 απόφαση του Υφυ¬ 
πουργού Εσωτερικών Δημόσιας Διοίκησης και Αποκέ¬ 
ντρωσης, γίνεται δεκτή η από 25.9.2002 αίτηση πολιτο- 
γράφησηςτου ομογενούς αλλοδαπού ΙΩΑΝΝΟΥ ΑΝΤΩΝΗ 
του ΠΑΥΛΟΥ, για την απόκτηση της Ελληνικής ιθαγένειας. 

Ο ΥΦΥΠΟΥΡΓΟΣ 

Λ. Π ΑΠΑΛΗ ΜΑΣ 
-♦- 

(4) 

Ανάκληση της Φ. 63750/42557/2000/10.4.2001 απόφα¬ 
σης του Υφυπουργού Εσωτερικών, Δημόσιας Διοίκη¬ 
σης και Αποκέντρωσης. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με την Φ. 63750/20943/2002/8.4.2003 απόφαση του 
Υφυπουργού Εσωτερικών Δημόσιας Διοίκησης καιΑποκέ- 
ντρωσης, ανακαλείται η Φ. 63750/42557/2000/10.4.2001 
όμοια απόφαση που αφορούσε την πολιτογράφηση της 
αλλογενούς αλλοδαπής ΑΜΑΤΟ ΜΑΡΙ ΛΙΝ του ΑΛΕΣΑ- 
ΝΤΡΟ και δημοσιεύθηκε στο ΦΕΚ511/3.5.2001 (τεύχος Β') 
γιατί παρήλθε η προθεσμία του ενός έτους από την ημε¬ 
ρομηνία δημοσίευσης της ως άνω Υπουργικής απόφασης 
χωρίς η ανωτέρω να παρουσιασθεί για να δώσει τον όρκο 
του Έλληνα πολίτη σύμφωνα με το άρθρο 9 παρ. 1, του 
Κ.Ε.Ι. όπως τροποποιήθηκε με το άρθρο 4 του Ν. 1438/84. 

Ο ΥΦΥΠΟΥΡΓΟΣ 

Λ. Π ΑΠΑΛΗ ΜΑΣ 
-♦- 

(5) 

Πολιτογράφιση της Ανιθαγενούς ΚΟΥΡΟΥΚ ΜΠΑΚΙΕ 
συζ. ΝΟΥΡΗ. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με την Φ. 2385/2882/8.4.2003 απόφαση του Υφυπουρ¬ 
γού Εσωτερικών Δημόσιας Διοίκησης και Αποκέντρωσης, 
γίνεται δεκτή η από 8.2.2000 αίτηση πολιτογράφησης της 
ανιθαγενούς ΚΟΥΡΟΥΚ ΜΠΑΚΙΕ συζ. ΝΟΥΡΗ, για την 
απόκτηση της Ελληνικής ιθαγένειας. 

Ο ΥΦΥΠΟΥΡΓΟΣ 

Λ. Π ΑΠΑΛΗ ΜΑΣ 
-♦- 

( 6 ) 

Ανάκληση των Φ. 23137/35127/30.1.2000 και 65207/ 
4.10.1983 αποφάσεων του Υφυπουργού Εσωτερικών, 
Δημόσιας Διοίκησης και Αποκέντρωσης. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με την Φ. 23137/27240/02/28.3.2003 απόφαση του 
Υφυπουργού Εσωτερικών Δημόσιας Διοίκησης και Απο¬ 
κέντρωσης, ανακαλείται η Φ. 23137/35127/30.1.2000 
απόφαση που αφορούσε την πολιτογράφηση της ομογε¬ 


νούς αλλοδαπής ΑΝΔΡΕΟΒΙΤΣ ΒΑΣΙΛΙΚΗΣ του ΜΑΡΚΟΥ 
και δημοσιεύθηκε στο ΦΕΚ162/16.2.2001 (τεύχος Β') για¬ 
τί παρήλθε η προθεσμία του ενός έτους από την ημερο¬ 
μηνία δημοσίευσης της ως άνω Υπουργικής απόφασης 
χωρίς η ανωτέρω να παρουσιασθεί για να δώσει τον όρκο 
της Ελληνίδος πολίτη σύμφωνα με τις διατάξεις του άρ¬ 
θρου 9 παρ. 1. του Κ.Ε.Ι., όπως τροποποιήθηκε με το άρ¬ 
θρο 4 του Ν. 1438/84. 

Με την Φ. 91096/24637/02/28.3.2003 απόφαση του 
Υφυπουργού Εσωτερικών Δημόσιας Διοίκησης και Απο¬ 
κέντρωσης, ανακαλείται η 65207/4.10.1983) απόφαση 
που αφορούσε την πολιτογράφηση του ομογενούς αλλο¬ 
δαπού ΚΑΛΥΒΑ ΣΠΥΡΟΥ του Ιωάννη και δημοσιεύθηκε 
στο ΦΕΚ 672/21.11.1983 (τεύχος Β') γιατί παρήλθε η προ¬ 
θεσμία του ενός έτους από την ημερομηνία δημοσίευσης 
της ως άνω Υπουργικής απόφασης χωρίς ο ανωτέρω να 
παρουσιασθεί για να δώσει τον όρκο του Έλληνα πολίτη 
σύμφωνα με τις διατάξεις του άρθρου 9 παρ. Ι,του Κ.Ε.Ι. 
όπως τροποποιήθηκε με το άρθρο 4 του Ν. 1438/84.. 

Ο ΥΦΥΠΟΥΡΓΟΣ 

Λ. Π ΑΠΑΛΗ ΜΑΣ 
-♦- 

(7) 

Ανάκληση των Φ. 59010/39005/00/9.3.2001 καιΦ. 68574/ 
22598/6.10.2000 αποφάσεων του Υφυπουργού Εσω¬ 
τερικών, Δημόσιας Διοίκησης και Αποκέντρωσης. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Μετην Φ.59010/27243/02/28.3.2003 απόφαση του Υφυ¬ 
πουργού Εσωτερικών Δημόσιας Διοίκησης και Αποκέ¬ 
ντρωσης, ανακαλείται η Φ. 59010/39005/00/9.3.2001 
όμοια απόφαση που αφορούσε την πολιτογράφηση της 
αλλογενούς αλλοδαπής ΜΑΙΟΡΟΒΑ ΕΙΡΗΝΑΣ του 
ΕΥΤΚΕΝΙ και δημοσιεύθηκε στο ΦΕΚ 587/18.5.2001 (τεύ¬ 
χος Β') γιατί η ανωτέρω δεν παρουσιάσθηκε για να δώσει 
τον νόμιμο όρκο της Ελληνίδος πολίτη σύμφωνα με τις 
διατάξεις του άρθρου 9 παρ. 1, του Κ.Ε.Ι., όπως τροπο¬ 
ποιήθηκε μετοάρθρο4του Ν. 1438/84. 

Με την Φ. 68574/27241/02/28.3.2003 απόφαση του Υφυ¬ 
πουργού Εσωτερικών Δημόσιας Διοίκησης και Αποκέ¬ 
ντρωσης, ανακαλείται η Φ. 68574/22598/6.10.2000 όμοια 
απόφαση που αφορούσε την πολιτογράφηση του ομογε¬ 
νούς αλλοδαπού ΣΤΙΘΟΠΟΥΛΟΥ ΓΑΒΡΙΗΛ του ΑΘΑΝΑΣΙ¬ 
ΟΥ και δημοσιεύθηκε στο ΦΕΚ 1379/10.11.2000 (τεύχος Β') 
γιατί ο ανωτέρω δεν παρουσιάσθηκε για να δώσει τον νόμι¬ 
μο όρκο του Έλληνα πολίτη σύμφωνα με τις διατάξεις του 
άρθρου 9 παρ. 1, του Κ.Ε.Ι., όπωςτροποποιήθηκε με το άρ¬ 
θρο 4του Ν. 1438/84. 

Ο ΥΦΥΠΟΥΡΓΟΣ 

Λ. ΠΑΠΑΔΗΜΑΣ 
-♦- 

Αριθ. 35557/Δ2 (8) 

Ρύθμιση θεμάτων πρόσληψης προσωρινών αναπληρω¬ 
τών και ωρομίσθιων εκπαιδευτικών για τις ανάγκες λει¬ 
τουργίας των δημόσιων σχολείων πρωτοβάθμιας και 
δευτεροβάθμιας εκπαίδευσης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του άρθρου 1, παράγραφοι 7, περίπτωση στ' και 8του 
Ν. 2942/2001 (ΦΕΚ202Α), 

β) των άρθρων 6 (παράγραφοι 14, 16 περίπτωση β', 26 
και 34) και 7 (παράγραφοι 1, 2 και 4) του Ν. 3027/2002 
(ΦΕΚ152 Α), 

γ) του άρθρου 29 Ατού Ν. 1558/1985 (ΦΕΚ137 Α), όπως 
προστέθηκε με το άρθρο 27του Ν. 2081/1992 (ΦΕΚ 154Α) 
και αντικαταστάθηκε με το άρθρο 1 του Ν. 2469/1997 
(ΦΕΚ 38 Α). 

2. Την ΣΤ5/53/31.10.2001 Απόφαση του Πρωθυπουρ¬ 
γού και του Υπουργού Εθνικής Παιδείας και Θρησκευμά¬ 
των «Καθορισμός αρμοδιοτήτων των Υφυπουργών Εθνι¬ 
κής Παιδείας και Θρησκευμάτων» (ΦΕΚ 1484 Β). 

3. Το γεγονός ότι από την εφαρμογή των διατάξεων της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού για το τρέχον και τα επόμενα 
οικονομικά έτη, αποφασίζουμε: 

Άρθρο 1 

Πίνακας αναπληρωτών και ωρομισθίων εκπαιδευτικών 

1. Γιατην κάλυψη των λειτουργικών αναγκώντων δημό¬ 
σιων σχολείων πρωτοβάθμιας και δευτεροβάθμιας εκπαί¬ 
δευσης, που προκύπτουν στη διάρκεια του διδακτικού 
έτους, προσλαμβάνονται προσωρινοί αναπληρωτές και 
ωρομίσθιοι εκπαιδευτικοί από υποψήφιους των πινάκων: 

α)του άρθρου 138του Ν. 2725/1999 (ΦΕΚ 121 Α), όπως 
συμπληρώθηκε με το άρθρο 6 παρ. 15 του Ν. 2909/2001 
(ΦΕΚ 90 Α), ο οποίος χαρακτηρίζεται ως πίνακας Α', 

β) του άρθρου 7 παρ. 4 του Ν. 3027/2002, ο οποίος χα¬ 
ρακτηρίζεται ως πίνακας Β'. 

2. Η σειρά κατάταξης στον πίνακα Α' διατηρείται ως έχει 
από την κατάρτισή του σύμφωνα με τις διατάξεις του άρ¬ 
θρου 138 του Ν. 2725/1999. Τροποποίηση της σειράς κα¬ 
τάταξης είναι επιτρεπτή, ύστερα από αίτηση των ενδια¬ 
φερομένων στις περιπτώσεις που: 

α) Απόκτησαντην ιδιότητα του γονέατεσσάρωντέκνων, 
τα οποία είναι ανήλικα ή σπουδάζοντα ή υπηρετούν τη 
στρατιωτική τους θητεία και προτάσσονται των άλλων 
υποψηφίων. 

β) Πάσχουν από ομόζυγη μεσογειακή αναιμία, οπότε 
προτάσσονται των άλλων υποψηφίων και κατατάσσονται 
στον πίνακα αυτό μετά τους υποψήφιους της προηγού¬ 
μενης περίπτωσης. 

γ) Απόκτησαν πτυχίο της ΠΑΤΕΣ/ΣΕΛΕΤΕ ή πτυχίο που 
αντικαθιστά αυτό κατά τις ισχύουσες διατάξεις, για τους 
κλάδους που απαιτείται, οπότε προτάσσονται των άλλων 
υποψηφίων που δεν διαθέτουν το πτυχίο αυτό. 

Στις περιπτώσεις που τα προσόντα των προηγούμενων 
περιπτώσεων έχουν ή αποκτούν περισσότεροι υποψήφι¬ 
οι, η σειρά ανακατάταξής τους στον πίνακα Α' εξαρτάται 
από το σύνολο της προϋπηρεσίας τους μέχρι 30.6.1998. 

3. Στον πίνακα Β' κατατάσσονται οι υποψήφιοι με σειρά 
που εξαρτάται από το σύνολο των μορίων τους, τα οποία 
αντιστοιχούν σε ένα μόριο για κάθε μήνα προϋπηρεσίας 
αναπληρωτή ή ωρομίσθιου εκπαιδευτικού σε δημόσια 
σχολεία πρωτοβάθμιας και δευτεροβάθμιας εκπαίδευ¬ 
σης αρμοδιότητας του Υπουργείου Εθνικής Παιδείας και 
Θρησκευμάτων, καθώς και σε ένα μόριο για κάθε βαθμό 
πέρα από τη βαθμολογική βάση που αποκτήθηκε κατά τη 
συμμετοχή τους στον τελευταίο διαγωνισμό του ΑΣΕΠ. 
Για τους έχοντες ή αποκτώντες τις ιδιότητες της προη¬ 
γούμενης παραγράφου εφαρμόζονται οι διατάξεις αυ¬ 
τής. Στον ίδιο πίνακα Β' κατατάσσονται, με τους ίδιους 


όρους και προϋποθέσεις και οι περιλαμβανόμενοι στον 
πίνακα διοριστέων του διαγωνισμού του ΑΣΕΠ και μέχρι 
του μόνιμου διορισμού τους. 

Άρθρο 2 

Προθεσμίες υποβολής αιτήσεων- 
Υποβλητέα δικαιολογητικά 

1. Εντός του δευτέρου δεκαπενθημέρου του μηνάς 
Μάίου κάθε έτους υποβάλλονται στις οικείες διευθύνσεις 
πρωτοβάθμιας και δευτεροβάθμιας εκπαίδευσης αιτή¬ 
σεις υποψηφίων για την πρόσληψή τους ως προσωρινών 
αναπληρωτών ή ωρομίσθιων εκπαιδευτικών, εφόσον είναι 
εγγεγραμμένοι στους πίνακες Α' ή Β' ή επιθυμούν να εγ- 
γραφούν το πρώτον στον πίνακα Β'. 

2. Κάθε αίτηση συντάσσεται σε έντυπο, δεκτικό μηχα¬ 
νογραφικής επεξεργασίας, που χορηγείται από τις οικεί¬ 
ες διευθύνσεις εκπαίδευσης. Στην αίτηση προσδιορίζεται 
ο κλάδος και η ειδικότητα κάθε υποψηφίου και καταγρά¬ 
φεται το σύνολο των μορίων τους, όπως αυτά προσδιορί¬ 
ζονται στην παράγραφο 3 του προηγούμενου άρθρου. 

Υποψήφιοι που διαθέτουν τα προσόντα και τις προϋπο¬ 
θέσεις για κατάταξη σε περισσότερους κλάδους και ειδι¬ 
κότητες του πίνακα Β' μπορούν να το δηλώσουν στην αί¬ 
τησή τους. 

3. Μετην αίτηση πρόσληψης η οποία αποτελεί και υπεύ¬ 
θυνη δήλωση του άρθρου 8 του Ν. 1599/1981 συνυπο¬ 
βάλλονται: 

α) Από τους ήδη υπηρετούντες προσωρινούς αναπλη¬ 
ρωτές και ωρομίσθιους εκπαιδευτικούς: 

ι) αποδεικτικά απόκτησης των ιδιοτήτων και των τίτλων 
που ορίζονται στην παράγραφο 2 του άρθρου 1, 
ιι) υπεύθυνη δήλωση για τη βαθμολογία τους στον τελευ¬ 
ταίο διαγωνισμό του ΑΣΕΠ, εφόσον έλαβαν μέρος σ’ αυτόν. 

ιιι) πιστοποιητικό στρατολογίας τύπου Α', από το οποίο 
προκύπτει ότι ο ενδιαφερόμενος έχει εκπληρώσει τις 
στρατιωτικές του υποχρεώσεις ή έχει νόμιμα απαλλαγεί, 
εφόσον αυτό δεν έχει κατατεθεί με προηγούμενη αίτηση, 
ιν) δήλωση προτίμησης για την πρόσληψη σε σχολεία 
μίας ή περισσοτέρων διευθύνσεων εκπαίδευσης. 

Οι εγγεγραμμένοι στον πίνακα Α' δεν υποβάλλουντα δι- 
καιολογητικά των προηγούμενων περιπτώσεων ι, ιι και ιιι. 

β) Από τους ήδη εγγεγραμμένους στον πίνακα Β' και μη 
προσληφθέντες κατά το διανυόμενο διδακτικό έτος σε 
θέσεις αναπληρωτών ή ωρομίσθιων εκπαιδευτικών: 

ι) αποδεικτικά συνδρομής των υποπεριπτώσεων ι, ιι και 
ιιι της προηγούμενης περίπτωσης α'. 

ιι) δήλωση προτίμησης για την πρόσληψη σε σχολεία 
μίας ή περισσοτέρων διευθύνσεων εκπαίδευσης. 

γ) Από τους ενδιαφερομένους να εγγραφούντο πρώτον 
στον πίνακα Β': 

ι) επικυρωμένο αντίγραφο τίτλου σπουδών, καθώς και 
βεβαίωση για την ισοτιμία και αντιστοιχία από τον αρμό¬ 
διο φορέα, για τίτλους της αλλοδαπής, στο οποίο ανα¬ 
γράφεται η ημερομηνία κτήσης του τίτλου και ο βαθμός 
αυτού, 

ιι) απολυτήριο ελληνικού λυκείου ή ισότιμου σχολείου ή 
πιστοποιητικό για την άριστη γνώση και άνετη χρήση της 
ελληνικής γλώσσας από την επιτροπή του άρθρου 14 
παρ. 10 του Ν. 1566/1985 ή από το Κέντρο Ελληνικής 
Γλώσσας ή το Σχολείο Νέας Ελληνικής Γλώσσας του Αρι- 
στοτελείου Πανεπιστημίου Θεσσαλονίκης ή του Διδασκα¬ 
λείου της Φοιτητικής Λέσχης του Πανεπιστημίου Αθηνών 
για όσους προσκομίζουν πτυχίο αλλοδαπής, 

ιιι) αποδεικτικά συνδρομής των υποπεριπτώσεων ι, ιι και 
ιιιτης περίπτωσης α'της παρούσας παραγράφου, 
ιν) βεβαίωση της οικείας διεύθυνσης εκπαίδευσης για 
την τυχόν προϋπηρεσία τους ως αναπληρωτών ή ωρομί¬ 
σθιων εκπαιδευτικών, 

ν) δήλωση προτίμησης για την πρόσληψη σε σχολεία 
μίας ή περισσοτέρων διευθύνσεων εκπαίδευσης. 

δ) Οι πτυχιούχοι παιδαγωγικών ακαδημιών και σχολών 
νηπιαγωγών του εξωτερικού υποβάλλουν επιπλέον: 

α) βεβαίωση φοίτησης επί τέσσερα ή δύο εκπαιδευτικά 
εξάμηνα, κατά περίπτωση, παιδαγωγικού τμήματος Ελ¬ 
ληνικού Πανεπιστημίου (άρθρο 30, παρ. 2 του Ν. 2083/ 
1992) ή 

β) βεβαίωση επιτυχούς παρακολούθησης ειδικού προ¬ 
γράμματος επανεκπαίδευσης παιδαγωγικού τμήματος 
Ελληνικών Πανεπιστημίων (άρθρο 10, παρ. 3 του Ν. 
2327/1995). 

4. Εντός δέκα ημερών από τη δημοσίευση στον ημερή¬ 
σιο τύπο των διορισμών μονίμων εκπαιδευτικών μπορούν 
οι υποψήφιοι αναπληρωτές και ωρομίσθιοι εκπαιδευτικοί, 
των οποίων οι σύζυγοι περιλαμβάνονται στους διοριζόμε¬ 
νους, να καταθέσουν τροποποιητική δήλωση των αρχι¬ 
κών προτιμήσεων τοποθέτησης για να περιλάβουν και τις 
περιοχές διορισμού των συζύγων τους με τη σειρά του 
επιθυμούν. 

Άρθρο 3 

Συγκέντρωση και επεξεργασία των αιτήσεων 

1. Η αίτηση και τα συνοδεύοντα αυτήν δικαιολογητικά 
υποβάλλονται στην διεύθυνση εκπαίδευσης της οικείας 
βαθμίδας, στην οποία ανήκει ο τόπος κατοικίας του υπο¬ 
ψηφίου ή το σχολείο, στο οποίο υπηρετεί ως αναπληρω¬ 
τής ή ωρομίσθιος εκπαιδευτικός. 

2. Οι διευθύνσεις εκπαίδευσης συγκεντρώνουν τις αιτή¬ 
σεις των υποψηφίων, ελέγχουν την ακρίβεια των υποβαλ- 
λομένων δικαιολογητικών και συμπληρώνουν για κάθε 
υποψήφιο μηχανογραφικό έντυπο, του οποίου λαμβάνει 
γνώση και υπογράφει επ’ αυτού ο υποψήφιος. Η υπηρεσία 
των υπηρετούντων προσωρινών αναπληρωτών και ωρομί¬ 
σθιων εκπαιδευτικών υπολογίζονται μέχρι τη λήξη του δι¬ 
δακτικού έτους με την υποχρέωση της διεύθυνσης εκπαί¬ 
δευσης να αναφέρει άμεσα στο Υπουργείο Εθνικής Παι¬ 
δείας και Θρησκευμάτων τις περιπτώσεις διακοπής της 
υπηρεσίας τους πριν από τη λήξη του διδακτικού έτους. 

3. Τα καταρτισθέντα μηχανογραφικά έντυπα αποστέλ- 
λονται ηλεκτρονικά στη Μηχανογραφική Υπηρεσία του 
Υπουργείου εντός δεκαημέρου από τη συγκέντρωσή 
τους. 

Άρθρο 4 

Κατάρτιση πινάκων αναπληρωτών και 
ωρομίσθιων εκπαιδευτικών 

1. Οι Διευθύνσεις Προσωπικού του Υπουργείου Εθνικής 
Παιδείας και Θρησκευμάτων: 

α) Με βάση τα διαβιβασθέντα σε αυτή μηχανογραφικά 
έντυπα καταρτίζει τον πίνακα Β' προσωρινών αναπληρω¬ 
τών και ωρομίσθιων εκπαιδευτικών και 
β) Ανασυντάσσει τον πίνακα Α' με βάση τις αιτήσεις των 
ενδιαφερομένων που έχουν αποκτήσει τις ιδιότητες και 
τους τίτλους σπουδών σύμφωνα με τις διατάξεις της πα¬ 
ραγράφου 2 του άρθρου 1 της παρούσας απόφασης. 

2. Ο καταρτισθείς πίνακας Β', καθώς και οι τροποποιή¬ 
σεις του πίνακα Α' αποστέλλονται και αναρτώνται στις δι¬ 


ευθύνσεις εκπαίδευσης και τάσσεται δεκαήμερη προθε¬ 
σμία για την υποβολή από τους ενδιαφερομένους των τυ¬ 
χόν ενστάσεώντους. 

3. Οι υποβαλλόμενες ενστάσεις διαβιβάζονται από τις 
διευθύνσεις εκπαίδευσης στη Μηχανογραφική Υπηρεσία 
και μετά τον προσήκοντα έλεγχο αυτών από τις Διευθύν¬ 
σεις Προσωπικού Πρωτοβάθμιας και Δευτεροβάθμιας 
Εκπαίδευσης του Υπουργείου Εθνικής Παιδείας και Θρη¬ 
σκευμάτων καταρτίζεται ο οριστικός πίνακας Β' αναπλη¬ 
ρωτών και ωρομίσθιων εκπαιδευτικών, ο οποίος κυρώνε¬ 
ται με υπουργική απόφαση και ισχύει μέχρι τη λήξη του 
επόμενου διδακτικού έτους. Παράλληλα τροποποιείται ο 
πίνακας Α' με υπουργική απόφαση, στις περιπτώσεις που 
οι εγγεγραμμένοι σε αυτόν έχουν αποκτήσει τις ιδιότητες 
καιτουςτίτλουςσπουδώντης παραγράφου 2του άρθρου 
1 της παρούσας απόφασης. 

Άρθρο 5 

Σειρά κατάταξης 

1. Η σειρά των υποψηφίων στον πίνακα Α' διατηρείται 
ως είχε κατά την αρχική κατάταξη αυτών και όπως τροπο¬ 
ποιείται σε εφαρμογή της παραγράφου 3 του προηγού¬ 
μενου άρθρου, καθώς και με τη διαγραφή των διορισθέ- 
ντων σε θέσεις μονίμων εκπαιδευτικών. 

2. Στον πίνακα Β': 

α) προηγούνται οι έχοντες μόρια από υπηρεσία ανα¬ 
πληρωτή ή ωρομίσθιου εκπαιδευτικού, καθώς επίσης και 
από τη συμμετοχή τους στον τελευταίο διαγωνισμό του 
ΑΣΕΠ και είναι γονείς τεσσάρων παιδιών, που είναι ανήλι¬ 
κα ή σπουδάζοντα ή εκπληρώνουν τις στρατιωτικές υπο¬ 
χρεώσεις τους, και κατά σειρά που εξαρτάται από το σύ¬ 
νολο των μορίων τους, 

β) έπονται οι πάσχοντες από ομόζυγη μεσογειακή αναι¬ 
μία και έχοντες μόρια από υπηρεσία αναπληρωτή ή ωρο¬ 
μίσθιου εκπαιδευτικού, καθώς και απάτη συμμετοχή τους 
στον τελευταίο διαγωνισμό του ΑΣΕΠ και κατά σειρά που 
εξαρτάται από το σύνολο των μορίων τους και 
γ) ακολουθούν οι λοιποί υποψήφιοι με σειρά που εξαρ- 
τάται από το σύνολο των μορίων τους είτε αυτά προέρχο¬ 
νται από υπηρεσία αναπληρωτή ή ωρομίσθιου εκπαιδευ¬ 
τικού είτε και από τη συμμετοχή τους στον τελευταίο δια¬ 
γωνισμό του ΑΣΕΠ. 

2. Σε κάθε κατηγορία υποψηφίων της προηγούμενης 
παραγράφου προηγούνται οι κεκτημένοι πτυχίο της ΠΑ- 
ΤΕΣ/ΣΕΛΕΤΕ ή ισότιμο τίτλο, για τους κλάδους που αυτό 
απαιτείται. 

3. Γιατους προσωρινούς αναπληρωτές, που υπηρετούν 
σε δυσπρόσιτα σχολεία από το σχολικό έτος 2002-2003 
και εφεξής υπολογίζονται στο διπλάσιο τα μόρια της υπη¬ 
ρεσίας τους αυτής. 

Άρθρο 6 

Μοριοδότηση υπηρεσίας αναπληρωτή και 
ωρομίσθιου εκπαιδευτικού 

1. Για την κατάταξη υποψηφίων στον πίνακα Β' προσμε- 
τρώνται υπηρεσίες μόνιμου εκπαιδευτικού ή αναπληρω¬ 
τή ή ωρομίσθιου εκπαιδευτικού, που έχουν προσφερθεί: 

α) στα δημόσια σχολεία πρωτοβάθμιας και δευτερο¬ 
βάθμιας εκπαίδευσης αρμοδιότητας του Υπουργείου 
Εθνικής Παιδείας και Θρησκευμάτων, 
β) στα Μουσικά Σχολεία, 
γ) στα Τμήματα Αθλητικών Διευκολύνσεων, 
δ) στις Σχολικές Μονάδες Ειδικής Αγωγής, 

ε) στα Ναυτικά Λύκεια, 

στ) στα Μεταλυκειακά Προπαρασκευαστικά Κέντρα, 
ζ) στα Ολοήμερα Σχολεία Πρωτοβάθμιας Εκπαίδευσης, 
η) στα Εκκλησιαστικά Σχολεία, 

θ) στη Σιβιτανίδειο Δημόσια Σχολή Τεχνών και Επαγ¬ 
γελμάτων, 

ι) σε θέσεις μόνιμων εκπαιδευτικών πρωτοβάθμιας και δευ¬ 
τεροβάθμιας εκπαίδευσης πριν από την αποχώρησή τους, 
ια) για την εφαρμογή του προγράμματος της Ολυμπια¬ 
κής Εκπαίδευσης και 

ιβ) για την εφαρμογή των προγραμμάτων ενισχυτικής 
διδασκαλίας και πρόσθετης διδακτικής βοήθειας. 

2. Σε περίπτωση προσφοράς υπηρεσίας με μειωμένο 
ωράριο διδασκαλίας γίνεται αναγωγή αυτού στο υποχρεω¬ 
τικό εβδομαδιαίο ωράριο διδασκαλίας του οικείου κλάδου. 

3. Προσμέτρησητων υπηρεσιών της παραγράφου 1 γί¬ 
νεται εφόσον η πρόσληψη έχει γίνει: 

α) από το Υπουργείο Εθνικής Παιδείας και Θρησκευμά¬ 
των ή με εξουσιοδότηση αυτού από τις Περιφερειακές Δι¬ 
ευθύνσεις Εκπαίδευσης και τις Διευθύνσεις Εκπαίδευσης, 
β) από τους αρμόδιους, κατά τις ισχύουσες διατάξεις, 
φορείς στα Ολοήμερα Σχολεία πρωτοβάθμιας εκπαίδευ¬ 
σης καθώς και για την εφαρμογή των προγραμμάτων ενι- 
σχυτικής διδασκαλίας και πρόσθετης διδακτικής βοήθειας. 

γ) από το Υπουργείο Εμπορικής Ναυτιλίας για τα δημό¬ 
σια ναυτικά λύκεια πριντην υπαγωγή τους στο Υπουργείο 
Εθνικής Παιδείας και Θρησκευμάτων και 
δ) από τη διοίκηση της Σιβιτανιδείου Δημόσιας Σχολής 
Τεχνών και Επαγγελμάτων για τις σχολές και τα τμήματα 
αυτής. 

Άρθρο 7 

Προσδιορισμός των λειτουργικών αναγκών 
των σχολείων 

1. Οι διευθύνσεις εκπαίδευσης, μετά τους διορισμούς, 
τις μεταθέσεις και τις αποσπάσεις των μονίμων εκπαιδευ¬ 
τικών και τις τοποθετήσεις των διοριζόμενων, των μετατι- 
θεμένων και αποσπωμένων σε σχολικές μονάδες, προσ¬ 
διορίζουν τις λειτουργικές ανάγκες των σχολείων της αρ- 
μοδιότητάς τους σε προσωρινούς αναπληρωτές και 
ωρομίσθιους εκπαιδευτικούς. 

2. Οι λειτουργικές ανάγκες προσδιορίζονται αφού: 

α) γίνει ανακατανομή των μαθητών σε τμήματα του ίδι¬ 
ου ή και γειτονικών σχολείων, ώστε να προκύψουν αρτιω¬ 
μένα τμήματα, 

β) αναταθεί σε όλους τους διδάσκοντες το υποχρεωτι¬ 
κό ωράριο διδασκαλίας στο ίδιο σχολείο ή σε συστεγαζό¬ 
μενα ή γειτονικά σχολεία, στα οποία είναι δυνατή η διακί¬ 
νηση των εκπαιδευτικών, 

γ) ανατεθεί διδασκαλία μαθημάτων σε πρώτη και δεύ¬ 
τερη ανάθεση, 

δ) προσδιορισθεί το ωράριο διδασκαλίας, που μπορεί 
να ανατεθεί με ανάθεση υπερωριακής διδασκαλίας. 

3. Δεν είναι επιτρεπτός ο προσδιορισμός των λειτουργι¬ 
κών αναγκών των σχολείων χωρίς την τήρηση των προϋ- 
ποθέσεωντης προηγούμενης παραγράφου, με προσωπι¬ 
κή ευθύνη των διευθυντών εκπαίδευσης. 

4. Οι πίνακες των λειτουργικών αναγκών των σχολείων 
υποβάλλονται στον οικείο Περιφερειακό Διευθυντή Εκ¬ 
παίδευσης μέχρι 15 Ιουλίου, ο οποίος μετά τον προσήκο¬ 
ντα έλεγχο, διαβιβάζει αυτούς στην οικεία διεύθυνση 
προσωπικού της Κεντρικής Υπηρεσίας του Υπουργείου 
Εθνικής Παιδείας και Θρησκευμάτων μέχρι 25 Ιουλίου. 


Άρθρο 8 

Διαδικασία και όργανα πρόσληψης 

1. Η οικεία διεύθυνση προσωπικού προσδιορίζει, με βά¬ 
ση του υποβληθέντες πίνακες, τις ανάγκες των σχολείων 
όλης της χώρας κατά περιοχή διορισμού σε προσωρι¬ 
νούς αναπληρωτές και ωρομίσθιους εκπαιδευτικούς. 

2. Με απόφαση του Υπουργού Εθνικής Παιδείας και Θρη¬ 
σκευμάτων, που εκδίδεται εντός του μηνάς Αυγούστου 
προσλαμβάνονται προσωρινοί αναπληρωτές κατά περιο¬ 
χή διορισμού από τον πίνακα Α' και κατά διεύθυνση εκπαί¬ 
δευσης από τον πίνακα Β' και καλούνται με οποιονδήποτε 
πρόσφορο τρόπο, οι προσληφθέντες να αναλάβουν διδα¬ 
κτικά καθήκοντα από 6ης μέχρι 10ης Σεπτεμβρίου. 

3. Η τοποθέτηση των προσλαμβανομένων αναπληρω¬ 
τών σε σχολικές μονάδες γίνεται με απόφαση του διευ¬ 
θυντή εκπαίδευσης, ύστερα από δήλωση των προσλαμ¬ 
βανομένων για την τοποθέτησή τους στα λειτουργικά κε¬ 
νά. Κατά την τοποθέτηση αναπληρωτών και ωρομίσθιων 
εκπαιδευτικών σε σχολεία της ίδιας περιοχής διορισμού 
από υποψηφίους του πίνακα Α' λαμβάνονται υπόψη τα 
κριτήρια του άρθρου 138, παρ. 1, περίπτωση γ' του Ν. 
2725/1999. Κατά την τοποθέτηση σε σχολεία της διεύ¬ 
θυνσης εκπαίδευσης των προερχομένων από τον πίνακα 
Β' προτιμώνται κατά σειρά: 

α) οι γονείς τεσσάρων παιδιών, που είναι ανήλικα ή 
σπουδάζουν ή υπηρετούν τη στρατιωτική τους θητεία, 
β) οι πάσχοντες από ομόζυγη μεσογειακή αναιμία, 
γ) οι γονείς με τρία ή δύο ή ένα παιδί, 
δ) οι έγγαμοι χωρίς παιδιά και 

ε) οι έχοντες τα περισσότερα μόρια. Μεταξύ των ανη- 
κόντων στην ίδια κατηγορία, που προέρχονται από τον πί¬ 
νακα Β' προτιμώνται οι έχοντες και εντοπιότητα. 

4. Μετά την πρόσληψη προσωρινών αναπληρωτών και 
την τοποθέτησή τους, οι διευθυντές εκπαίδευσης ανα¬ 
προσδιορίζουν τα λειτουργικά κενά κατά τα οριζόμενα 
στο άρθρο 7 της παρούσας απόφασης, τα οποία οφείλο¬ 
νται είτε στη μη ανάληψη υπηρεσίας από τους προσλη¬ 
φθέντες είτε σε μεταγενέστερες αποχωρήσεις και απου¬ 
σίες μόνιμων εκπαιδευτικών, τα οποία γνωστοποιούν 
στην οικεία διεύθυνση προσωπικού του Υπουργείου μέ¬ 
χρι 15 Σεπτεμβρίου. 

5. Με απόφαση του Υπουργού Εθνικής Παιδείας και 
Θρησκευμάτων, που εκδίδεται μέχρι 20 Σεπτεμβρίου 
προσλαμβάνονται προσωρινοί αναπληρωτές κατά τη δια¬ 
δικασία της παραγράφου 2, οι οποίοι τοποθετούνται σε 
σχολικές μονάδες κατά τη διαδικασία της παραγράφου 3 
του παρόντος άρθρου. 

6. Μετάτηνπρόσληψη αναπληρωτών καιτηντοποθέτησή 
τους κατά τα οριζόμενα στην προηγούμενη παράγραφο: 

α) οι διευθυντές εκπαίδευσης προσλαμβάνουν σε όλη τη 
διάρκεια του διδακτικού έτους ωρομίσθιους εκπαιδευτι¬ 
κούς για την κάλυψη λειτουργικών αναγκών. Στην περί¬ 
πτωση εξάντλησης των υποψήφιων ωρομίσθιων εκπαιδευ¬ 
τικών, που είχαν προτίμηση πρόσληψης για σχολεία της 
ίδιας διεύθυνσης, εκδίδουν πρόσκληση ενδιαφέροντος, η 
οποία λαμβάνειτην ευρύτερη δυνατή δημοσιότητα, για την 
υποβολή αίτησης πρόσληψης των ενδιαφερομένων ως 
ωρομισθίων και προσλαμβάνουν αυτούς με ανάλογη 
εφαρμογή των προϋποθέσεων της παρούσας απόφασης 
για την κατάταξη των υποψηφίων στον πίνακα Β'. 

β) οι περιφερειακοί διευθυντές εκπαίδευσης, ύστερα 
από εισήγηση των διευθυντών εκπαίδευσης, επισημαί- 

νουν τα λειτουργικά κενά που δημιουργούνται στη διάρ¬ 
κεια του διδακτικού έτους από αποχωρήσεις και απου¬ 
σίες συγκεκριμένων εκπαιδευτικών και προτείνουν στο 
Υπουργείο Εθνικής Παιδείας και Θρησκευμάτων την πρό¬ 
σληψη αναπληρωτών για την κάλυψη των συγκεκριμένων 
λειτουργικών αναγκών. 

7. Με απόφαση του Υπουργού Εθνικής Παιδείας και 
Θρησκευμάτων προσλαμβάνονται προσωρινοί αναπλη¬ 
ρωτές για την κάλυψη των λειτουργικών αναγκών της πε¬ 
ρίπτωσης β' της προηγούμενης παραγράφου, οι οποίοι 
τοποθετούνται κατά τα οριζόμενα στην παράγραφο 3 του 
παρόντος άρθρου. 

8. Οι προσλαμβανόμενοι προσωρινοί αναπληρωτές και 
ωρομίσθιοι εκπαιδευτικοί κατά την εμφάνισή τους για 
ανάληψη υπηρεσίας καταθέτουν στην οικεία διεύθυνση 
εκπαίδευσης: 

α) επικυρωμένα αντίγραφα των τίτλων σπουδών τους, 
καθώς και των πτυχίων παιδαγωγικής κατάρτισης, 
β) πιστοποιητικό του οικείου δήμου ή κοινότητας ότι 
έχουντην ελληνική ιθαγένεια ή προκειμένου για πολίτες χω¬ 
ρών της Ευρωπαϊκής Ένωσης πιστοποιητικό της αρμόδιας 
αρχής της χώρας τους ότι είναι πολίτες της χώρας αυτής, 
γ) πιστοποιητικό στρατολογίας τύπου Α' ότι εκπλήρω¬ 
σαν τις στρατιωτικές τους υποχρεώσεις ή έχουν νόμιμα 
απαλλαγεί από αυτές, 
δ) αντίγραφο ποινικού μητρώου, 
ε) πιστοποιητικό της Εισαγγελίας Πλημμελειοδικών ότι 
δεν διώκονται, 

στ) πιστοποιητικό υγείας από την πρωτοβάθμια υγειο¬ 
νομική επιτροπή ή δημόσιο νοσοκομείο ή κέντρο υγείας, 
ζ) υπεύθυνη δήλωση ότι δεν είναι συνταξιούχοι του δη¬ 
μοσίου ταμείου ή άλλου ασφαλιστικού φορέα και ότι δεν 
ασκούν εμπορία κατ’ επάγγελμα. 

Άρθρο 9 

Στελέχωση δυσπρόσιτων σχολείων 

1. Η στελέχωση με προσωρινούς αναπληρωτές των δυ¬ 
σπρόσιτων σχολείων γίνεται με προκήρυξη του Υπουρ¬ 
γού Εθνικής Παιδείας και Θρησκευμάτων, στην οποία 
προσδιορίζονται τα συγκεκριμένα σχολεία κατά θέσεις, 
κλάδους και ειδικότητες. 

2. Με απόφαση του Υπουργού Εθνικής Παιδείας και 
Θρησκευμάτων προσλαμβάνονται αναπληρωτές από 
τους υποβάλλοντες σχετική αίτηση και τοποθετούνται 
στα συγκεκριμένα δημόσια σχολεία. 

3. Η πρόσληψη αναπληρωτών κατά τις διατάξεις του 
παρόντος άρθρου γίνεται κατά σειρά α) από υποψήφιους 
του πίνακα Α', β) από υποψήφιους του πίνακα Β', γ) από 
υποψήφιους του πίνακα Γ', κατά τη σειρά εγγραφής τους 
σε καθένα από τους πίνακες αυτούς. 

Άρθρο 10 

Κυρώσεις κατά των μη προσερχομένων 
για ανάληψη υπηρεσίας 

1. Προσωρινοί αναπληρωτές, που προσλαμβάνονται 
από τον πίνακα Α' σε δηλωθείσες προτιμήσεις τους, εφό¬ 
σον δεν προσέρχονται να αναλάβουν υπηρεσία ή παραι¬ 
τούνται μετά την ανάληψη υπηρεσίας, διαγράφονται από 
τον πίνακα αυτόν. 

2. Προσωρινοί αναπληρωτές ή ωρομίσθιοι εκπαιδευτι¬ 
κοί, που προσλαμβάνονται από τους πίνακες Β' και Γ σε 
δηλωθείσες προτιμήσεις τους, εφόσον δεν προσέρχο¬ 
νται να αναλάβουν υπηρεσία ή παραιτούνται μετά την 


ανάληψη υπηρεσίας, διαγράφονται από τον πίνακα αυτόν 
για το διανυόμενο και τα επόμενα δύο διδακτικά έτη. 

3. Στις περιπτώσεις που συντρέχουν εξαιρετικά σοβα¬ 
ροί λόγοι, που εμπόδισαν την ανάληψη υπηρεσίας από 
τους προσληφθέντες ή υπέβαλαν την παραίτησή τους, 
μπορεί να εγκριθεί με υπουργική απόφαση η διατήρησή 
τους στον πίνακα αναπληρωτών. Οι προσληφθέντες και 
υπηρετούντες ως ωρομίσθιοι εκπαιδευτικοί μπορούν να 
δηλώσουν ότι δεν επιθυμούν να αναλάβουν υπηρεσία 
αναπληρωτή, χωρίς κυρώσεις. 

4. Των κυρώσεων του παρόντος άρθρου απαλλάσσο¬ 
νται οι αναπληρωτές ή ωρομίσθιοι εκπαιδευτικοί που προ¬ 
σλαμβάνονται από την 1η Μαρτίου και εφεξής κάθε διδα¬ 
κτικού έτους. 

5. Οι κυρώσεις του παρόντος άρθρου εφαρμόζονται και 
για τους προσωρινούς αναπληρωτές, που προσλαμβάνο¬ 
νται σε δυσπρόσιτα σχολεία. 

Άρθρο 11 

Σύναψη και λύση της σύμβασης εργασίας 

1. Για την πρόσληψη των αναπληρωτών εκπαιδευτικών 
συνάπτεται αυτοδικαίως με την ανάληψη υπηρεσίας, 
σύμβαση εργασίας ιδιωτικού δικαίου ορισμένου χρόνου, 
που αρχίζει από την εμφάνισή τους στην οικεία διεύθυνση 
εκπαίδευσης για ανάληψη υπηρεσίας και λήγει με τη λή¬ 
ξη του διδακτικού έτους. 

2. Η σύμβαση εργασίας της προηγούμενης παραγρά¬ 
φου λύεται και με καταγγελία αυτής για σπουδαίο λόγο 
και πριν από τη λήξη του διδακτικού έτους. 

3. Για την πρόσληψη των ωρομίσθιων εκπαιδευτικών 
συνάπτεται, αυτοδικαίως με την ανάληψη υπηρεσίας, 
σύμβαση εργασίας ιδιωτικού δικαίου ορισμένου χρόνου 
με συγκεκριμένο προσδιορισμό των ωρών εβδομαδιαίας 
διδασκαλίας είτε στο ίδιο είτε και σε άλλο σχολείο για τη 
διδασκαλία μαθημάτωντου κανονικού προγράμματος και 
των προγραμμάτων ενισχυτικής διδασκαλίας, πρόσθετης 
διδακτικής βοήθειας ή ολοήμερου σχολείου. 

4. Η σύμβαση εργασίας των ωρομίσθιων εκπαιδευτικών 
λύεται αυτοδικαίως: 

α) με την ανάληψη υπηρεσίας μονίμων εκπαιδευτικών ή 
προσωρινών αναπληρωτών, 

β) με τη συμπλήρωση του χρονικού διαστήματος, γιατο 
οποίο έχουν προσληφθεί, 

γ) με τη λήξη της διδασκαλίας μαθημάτων, εφόσον ο ωρο¬ 
μίσθιος εκπαιδευτικός δεν διδάσκει εξεταζόμενο μάθημα, 

δ) με τη λήξη του διδακτικού έτους εφόσον μετέχουν 
ενεργά στις προαγωγικές και πανελλήνιες εξετάσεις και 

ε) με καταγγελία για σπουδαίο λόγο. 

Άρθρο 12 

Πρόσληψη αναπληρωτών και ωρομίσθιων εκπαιδευτικών 
μετά την εξάντληση των πινάκων υποψηφίων 

1. Μετά την υποβολή αιτήσεων υποψηφίων προσωρι¬ 
νών αναπληρωτών και ωρομισθίων εκπαιδευτικών κατά τη 
διαδικασία του άρθρου 2 της παρούσας απόφασης και 
εφόσον διαπιστωθεί ότι οι περιλαμβανόμενοι στους οικεί¬ 
ους πίνακες δεν επαρκούν για την κάλυψη των λειτουργι¬ 
κών αναγκών των σχολείων σε όλη τη διάρκεια του διδα¬ 
κτικού έτους: 

α) με απόφαση του Υπουργού Εθνικής Παιδείας και 
Θρησκευμάτων που εκδίδεται εντός του δευτέρου τριμή¬ 
νου κάθε ημερολογιακού έτους προσδιορίζονται οι κλά¬ 
δοι και ειδικότητες εκπαιδευτικών, στους οποίους είναι 




6436 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


αναγκαία η συμπληρωματική πρόσληψη προσωρινών 
αναπληρωτών και ωρομισθίων εκπαιδευτικών και 

β) καλούνται οι επιθυμούντες να προσληφθούν ως προ¬ 
σωρινοί αναπληρωτές και ωρομίσθιοι εκπαιδευτικοί για 
την υποβολή σχετικής αίτησης με τα προβλεπόμενα δι- 
καιολογητικά από τις διατάξεις της παρούσας απόφασης, 
εντός δεκαημέρου προθεσμίας. 

2. Μετά την συγκέντρωση και επεξεργασία των υπο- 
βληθέντων στοιχείων εγγράφονται οι υποψήφιοι σε πίνα¬ 
κα Γ' κατά σειρά, που εξαρτάται από την ημερομηνία λή- 
ψηςτου απαιτούμενου για διορισμό βασικούτίτλου σπου¬ 
δών και σε περίπτωση σύγχρονης απόκτησης του τίτλου 
σπουδών από το βαθμό αυτού. 

3. Γιατην εγγραφή υποψήφιων αναπληρωτών και ωρο¬ 
μίσθιων εκπαιδευτικών στον πίνακα Γ και την κύρωση αυ¬ 
τού, καθώς καιτηνπρόσληψη προσωρινών αναπληρωτών 
και ωρομίσθιων εκπαιδευτικών από τον πίνακα αυτόν και 
τις κυρώσεις για τους προσλαμβανομένους και μη προ- 
σερχομένους για ανάληψη υπηρεσίας, εφαρμόζονται οι 
διατάξεις της παρούσας απόφασης, που προβλέπονται 
για τους υποψήφιους του πίνακα Β'. 

4. Στο τέλος του πίνακα Γ κάθε κλάδου και ειδικότητας και 
μετά την εγγραφή υποψηφίων κατά τις προηγούμενες πα¬ 
ραγράφους του παρόντος άρθρου μπορεί να εγγράφονται: 

α) υποψήφιοι που δεν έχουν εκπληρώσει τις στρατιωτι¬ 
κές τους υποχρεώσεις για την πρόσληψή τους σε θέσεις 
προσωρινών αναπληρωτών και ωρομίσθιων εκπαιδευτι¬ 


κών, κατά σειρά που εξαρτάται από την ημερομηνία κτή¬ 
σης του βασικού πτυχίου τους και σε περίπτωση σύγχρο¬ 
νης κτήσης από το βαθμό του πτυχίου τους. 

β) συνταξιούχοι του δημόσιου ταμείου ή άλλου ασφαλι¬ 
στικού φορέα για την πρόσληψή τους μόνον ως ωρομί¬ 
σθιων εκπαιδευτικών. Κατά την εγγραφή τους προτιμώ- 
νται οι έχοντες την μικρότερη συντάξιμη υπηρεσία, όπως 
αυτή προκύπτει από συνυποβαλλόμενο αντίγραφο της 
πράξης απονομής σύνταξης. 

Άρθρο 13 
Τελική διάταξη 

1. Η παρούσα απόφαση εφαρμόζεται για τηνπρόσληψη 
αναπληρωτών και ωρομίσθιων εκπαιδευτικών από το δι¬ 
δακτικό έτος 2003-2004 και εφεξής. 

2. Διατηρούνται σε ισχύ οι διατάξεις που ρυθμίζουν θέ¬ 
ματα πρόσληψης αναπληρωτών και ωρομίσθιων εκπαι¬ 
δευτικών στις σχολικές μονάδες ειδικής αγωγής, στα 
μουσικά σχολεία, στα τμήματα αθλητικής διευκόλυνσης 
και για την εφαρμογή του προγράμματος της Ολυμπια¬ 
κής Εκπαίδευσης. Κάθε άλλη ρύθμιση που αντιβαίνει στο 
περιεχόμενο της παρούσας απόφασης καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Απριλίου 2003 

Ο ΥΦΥΠΟΥΡΓΟΣ 

ΝΙΚΟΛΑΟΣ ΓΚΕΣΟΥΛΗΣ 

